అప్పారావు షేట్కర్

అప్పారావు షేట్కర్ భారత స్వాతంత్ర్య సమరయోధుడు, కాంగ్రేసు పార్టీకి చెందిన రాజకీయనాయకుడు తెలంగాణ  రాష్ట్రంలోని మెదక్ ప్రాంతానికి చెందిన రాజకీయ నాయకుడు. 

నారాయణ్‌ఖేడ్ ప్రాంతంలోని కన్నడ లింగాయత్ సామాజికవర్గంలో జన్మించిన అప్పారావు న్యాయవిద్య అభ్యసించి, న్యాయవాదిగా వృత్తిజీవితాన్ని ప్రారంభించాడు. 

ఆయన హైదరాబాదు రాష్ట్రంలో 1952లో జరిగిన శాసనసభ ఎన్నికల్లో తొలిసారి నారాయణ్‌ఖేడ్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. తిరిగి 1957లో సంయుక్త ఆంధ్రప్రదేశ్ రాష్ట్రంలో తిరిగి అదే నియోజకవర్గం నుండి శాసనసభకు ఎన్నికయ్యాడు. 1962 ఎన్నికల్లో స్వతంత్ర అభ్యర్ధి రాంచందర్‌రావు దేశ్‌పాండే చేతిలో ఓడిపోయాడు. 

నారాయణ్‌ఖేడ్ ప్రాంత రాజకీయాల్లో షేట్కర్ కుటుంబం కీలక పాత్ర పోషించింది. అప్పారావు షేట్కర్ తర్వాత ఈయన కుటుంబానికి చెందిన శివరావు షెట్కర్ నారాయణఖేడ్ నియోజకవర్గం నుండి ఆంధ్రప్రదేశ్ శాసనసభకు మూడుసార్లు ఎన్నికయ్యాడు. శివరావు షెట్కర్ కుమారుడు సురేష్ కుమార్ షెట్కర్ నారాయణఖేడ్ నియోజకవర్గం నుండి ఆంధ్రప్రదేశ్ శాసనసభకు ఒకసారి శాసనసభ్యుడిగా, రెండుసార్లు జహీరాబాద్ నియోజకవర్గం నుండి లోక్‌సభకు ఎన్నికయ్యాడు.

మూలాలు

వర్గం:హైదరాబాదు రాష్ట్ర శాసన సభ్యులు
వర్గం:ఆంధ్రప్రదేశ్ శాసన సభ్యులు (1957)
వర్గం:భారత స్వాతంత్ర్య సమర యోధులు